text: জীবনের কতো ঘণ্টা 'নষ্ট' হলো জানাবে ইউটিউব | দৈনিক আজাদী
  প্রচ্ছদ বিজ্ঞান ও প্রযুক্তি জীবনের কতো ঘণ্টা 'নষ্ট' হলো জানাবে ইউটিউব
  বুধবার , ২৯ আগস্ট, ২০১৮ at ৬:৩২ পূর্বাহ্ণ
  ইউটিউবের ভিডিও যে মানুষের মধ্যে আসক্তি সৃষ্টি করতে পারে, সেইকথা প্রায় সবাই স্বীকার করবে। তাই, মানুষের ডিজিটাল সুস্থতা প্রমোট করতে একজন ব্যবহারকারী ইউটিউবের ভিডিও দেখে জীবনের মূল্যবান সময়ের কতোটা 'অপচয়' করলেন তা দেখানোর ঘোষণা দিয়েছে গুগল। খবর বাংলানিউজের।
  প্রতিষ্ঠানটির ব্লগে দেওয়া এ ঘোষণায় বলা হয়, মানুষের ডিজিটাল সুস্থতার কথা মাথায় রেখে নতুন একটি টুল যুক্ত করতে চলেছে ইউটিউব। এর মাধ্যমে একজন ব্যবহারকারীর প্রতিদিন এবং প্রতিসপ্তাহে কতোটা সময় ইউটিউবের পেছনে ব্যয় করছেন তা ওই ব্যবহারকারীর প্রোফাইলে দেখানো হবে।